Andineeme
Andineeme on küla Harju maakonnas Kuusalu vallas, põhja pool Loo jõe suuet. 2013. aasta juulis oli küla pindala 333,90 ha, elanike arv 20 ja külavanem Mart Almers. Andineemel asub liivarannaga suvitus- ja puhkekoht (kunagine puhkebaas), samuti Nõukogude piirivalve aegne Andineeme tehnilise vaatluse post ja helgiheitja hoone. Küla jääb Lahemaa rahvuspargi lääneserva. Andineeme elanikest üks tuntumaid on näitleja Mari Lill.